Super lejlighed til prisen! En rigtig fin lejlighed i Palermo. Lejligheden levede op til vores forventninger udfra beskrivelser og billeder. Der var fin plads, og vi nød at kunne lave mad i køkkenet. Lejligheden ligger tæt på indkøbsmuligheder med små supermarkeder rundt om hjørnet, samt et større supermarked ca. 15 min gang, derudover ca. 20 min gang fra det centrale Palermo Soho med restauranter og forretninger.
Opgangen har en sikkerhedsvagt, og det føles som et meget sikkert område af Buenos Aires. Naboerne spillede høj musik tre ud af fire aftener, som nok stoppede omkring midnat, eller lidt efter, men det var ikke noget som generede os.
Vi mødte ikke Kiki, men hun var rigtig nem at komme i kontakt med via email, og var fleksibel i forhold til indtjekning/udtjekning. Desuden hjalp hun os med at bestille en taxa til lufthavnen, da vi skulle tidligt afsted.
En rigtig god oplevelse, som helt klart kan anbefales!